Ir-Regolament tal-Kummissjoni (KEE) Nru 3425/91
tal-25 ta' Novembru 1991
rigward il-klassifikazzjoni ta' ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidat ir-Regolament tal-Kunsill (KEE) Nru 2658/87 [1] fuq in-nomenklatura tat-tariffa u ta' l-istatistika u fuq it-Tariffa Komuni Doganali, kif l-aħħar emendata bir-Regolament (KEE) Nru 2242/91 [2], u partikolarment Artikolu 9,
Billi biex tkun żgurata l-applikazzjoni uniformi tan-nomenklatura magħquda mehmuża ma’ l-imsemmi Regolament, jeħtieġ li jkunu adottati miżuri rigward il-klassifikazzjoni tal-merkanzija msemmija fl-Anness ta' dan ir-Regolament;
Billi r-Regolament (KEE) Nru 2658/87 ippreskriva regoli ġenerali għall-interpretazzoni tan-nomenklatura magħquda u dawn ir-regoli japplikaw ukoll għal kull nomenklatura oħra li hija għal kollox jew f'parti ibbażata fuqha jew li żżid xi suddiviżjonijiet addizzjonali magħha u li hija stabbilita b'dispożizzjonijiet speċifiċi tal-Komunità, biex ikunu applikati t-tariffi jew miżuri oħra li jirrigwardaw il-kummerċ fil-merkanzija;
Billi, bis-saħħa ta' l-imsemmija regoli ġenerali, il-merkanzija deskritta fil-kolonna 1 tat-tabella mehmuża ma’ dan ir-Regolament għandha tkun klassifikata taħt il-kodiċi NM xieraq indikat fil-kolonna 2, bis-saħħa tar-raġunijiet provduti fil-kolonna 3;
Billi l-miżuri provduti f'dan ir-Regolament huma skond l-opinjoni tal-Kumitat tan-nomenklatura,
ADOTTAT DAN IR-REGOLAMENT:
Artikolu 1
Il-merkanzija deskritta fil-kolonna 1 tat-tabella annessa hija issa klassifikata ġewwa n-nomenklatura magħquda taħt il-kodiċi NM xieraq indikat fil-kolonna 2 ta' l-imsemmija tabella.
Artikolu 2
Dan ir-Regolament għandu idħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussell, fil-25 ta' Novembru 1991.